P r e d k l a d a c i a    s p r á v a

	Ministerstvo pôdohospodárstva SR malo podľa Plánu legislatívnych úloh vlády SR na rok 2001 predložiť na rokovanie vlády SR Legislatívny zámer návrhu zákona o vodohospodárskych dokumentoch.
	Návrh legislatívneho zámeru návrhu zákona o vodohospodárskych dokumentoch MP SR vypracovalo a nadväzne (28.2.2001) predložila na medzirezortné pripomienkové konanie.
	V rámci medzirezortného pripomienkového konania Ministerstvo životného prostredia SR zásadne nesúhlasilo s predložením legislatívneho zámeru návrhu zákona na rokovanie vlády SR, so zdôvodnením, že predmetný legislatívny zámer upravuje rovnakú problematiku ako Návrh zákona o ochrane vôd a nakladaní s vodami, ktorý pripravuje MŽP SR od roku 1991.
	Zástupcovia obidvoch ministerstiev prerokovali svoje stanoviská a došlo k zjednoteniu spôsobu zabezpečenia tejto úlohy tak, že právna úprava týkajúca sa vodohospodárskych dokumentov bude zakotvená do návrhu zákona o ochrane vôd a nakladaní s vodami, ktorý pripravuje MŽP SR.
	O tejto skutočnosti informoval predsedu vlády SR minister pôdohospodárstva listom č. 700/2001-100 z 23.4.2001 (príloha č. 2). Podpredseda vlády SR Ľubomír Fogaš na základe poverenia predsedu vlády SR listom č. 1610/2001/PV-H z 31.5.2001 (príloha č. 4) vyslovil súhlas so zrušením predmetnej úlohy z Plánu legislatívnych úloh vlády SR na rok 2001.